Fra det tyske nazistpartiet NSDAPs rikspartidag (partikongress) i Nürnberg i september 1934: En følelsesladet tale av Adolf Hitler, fører for partiet og rikskansler i det nazistiske Tyskland. Talen blir toppunktet i propgandadokumentaren *Viljens triumf*. Podiet er dramatisk lyssatt og dekorert med hakekors og tysk ørn.  Foto: Deutsches Bundesarchiv 
**Rikspartidag for enhet og styrke** var det tyske nazistpartiet NSDAPs 6. rikspartidag. Partikongressen ble gjennomført som en massemønstring i Nürnberg fra 4. til 10. september 1934. Opprinnelig hadde man ikke noe samlende tema for arrangementet, men det fikk senere betegnelsen «Rikspartidag for enhet og styrke» (*Reichsparteitag der Einheit und Stärke*). Rikspartidagen ble særlig kjent gjennom Leni Riefenstahl skremmende effektfulle propagandafilm *Viljens triumf*, der hun dokumenterer arrangementet og medlemmenes hyllest av partiføreren og landets rikskansler Adolf Hitler.

Program
-------

Partimedlemmer i de paramilitære avdelingene SA (*Sturmabteilung*) og SS (*Schutzstaffel*) paraderer gjennom Nürnbergs gater under nazistpartiets rikspartidag i 1934. Dokumentarfilmerne kan skimtes bak Hitlers åpne bil til høyre midt i bildet.  Foto: Deutsches Bundesarchiv 
Partilederen Adolf Hitler, SS-sjefen Heinrich Himmler og SA-sjefen Viktor Lutze hilser «Blodfanen», nazistpartiets seremonielle flagg fra Ølkjellerkuppet i 1923, under rikspartidagen i 1934. Den teatralske massemønstringen foregår på Luitpold-arenaen, en av flere arenaer på det enorme arrangementsområdet.  Foto: Deutsches Bundesarchiv 
### Tirsdag 4. september: Hilsingsdag

* Mottakelse for den internasjonale pressen. Taler: Ernst 'Putzi' Hanfstaengl.
* Pressemottakelse i Kulturhuset (Kulturvereinshaus) Taler: Dr. Otto Dietrich.
* Mottakelse i anledning Hitlers ankomst. Rådhuset. Talere: Borgermester Willy Liebel, Adolf Hitler.

### Onsdag 5. september: Åpningsdag

* Kongress møte i Luipold-hallen: Talere: Rudolf Hess og Julius Streicher
* Opplesing av Hitlers proklamasjon for partikongressen
* Møte om kultur problemer i Apollo teateret. Talere: Alfred Rosenberg og Adolf Hitler

### Torsdag 6. september: Dag for Rikets arbeidstjeneste

* Mønstring av Rikets arbeidstjeneste (*Reichsarbeitsdienst*). Talere: Konstantin Hierl; Adolf Hitler.
* Kongressmøte i Luitpold hallen. Talere: Robert Ley; Joseph Goebbels; Adolf Wagner.

### Fredag 7. september: Dag for de politiske organisasjonene

* Mønstring av de politiske organisasjonen på Zeppelinfeltet. Talere: Robert Ley; Adolf Hitler.
* Kongressmøte i Luitpold hallen. Talere: Walter Darré.
* Møte i den nasjonalsosialistiske foreningen for hjelp til krigsofre i kulturhuset Taler: Hanns Oberlindober.

### Lørdag 8. september: Dag for Hitler-ungdommen

* Mønstring av Hitlerungdommen på ungdomsstadion (*Hitler-Jugend Stadion*). Talere: Baldur von Schirach; Adolf Hitler.
* Møte i kvinneforeningen i Luitpoldhallen Taler: Adolf Hitler
* Møte med arbeidstjeneste-lederne i kulturhuset. Taler: Konstantin Hierl.

### Søndag 9. september: Dag for SA og SS

* Mønstring av SA og SS på Luitpold-arenaen. Talere: Adolf Hitler; Viktor Lutze.

### Mandag 10. september: Hærens dag

* Kongress-møte i Luitpold hallen. Taler: Adolf Hitler.

Film fra Rikspartidagene
------------------------

*Se egen artikkel: Viljens triumf*
Filmskaperen Leni Riefenstahl lagde dette året filmen *Viljens triumf* (*Reichsparteitag des Willens*). Filmen vant priser under filmfestivalene i Venezia og Paris, og ble vist offentlig i Tyskland helt fram til Det tredje rikes fall i 1945. Filmen kom akkurat på rett tid i tysk mellomkrigstid: Ved å skape et bilde av en sterk leder for et publikum som knyttet Weimar-republikken og Versaillestraktaten til nasjonal ydmykelse, representerte Viljens triumf et ønske om selvrealisering og kamp mot utenlandske krefter som la tøyler på Tyskland.

Referanser
----------

1. ↑  Joseph Goebbels tale 6. sept. 1935 (på engelsk)
2. ↑  Bergen Filmklubb om Viljens Triumf Arkivert 13. februar 2008 hos Wayback Machine.

Eksterne lenker
---------------

* (en) Nuremberg Rally 1934 – kategori av bilder, video eller lyd på Commons Rediger på Wikidata

* YouTube: Rudolf Hess introduserer Adolf Hitler
* Brightcove.tv: Hitler på Zepperlinfeltet i 1934[*død lenke*]